Propunere de DECIZIE A CONSILIULUI privind semnarea, în numele Uniunii Europene și al statelor sale membre, și aplicarea provizorie a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană /* COM/2015/02 final - 2015/0002 (NLE) */





EXPUNERE DE MOTIVE 1) Contextul propunerii 110 || · Motivele și obiectivele propunerii - context general Acordul euro-mediteraneean privind serviciile aeriene dintre Uniunea Europeană, statele sale membre și Regatul Hașemit al Iordaniei a fost negociat pe baza deciziei Consiliului adoptate în octombrie 2007, prin care s-a autorizat deschiderea negocierilor. Acordul a fost semnat la 15 decembrie 2010. 120 || Republica Croația a aderat la Uniunea Europeană la 1 iulie 2013. În temeiul articolului 6 alineatul (2) din Actul privind condițiile de aderare, Croația s-a angajat să adere la acordurile încheiate sau semnate de statele membre și de Uniune cu una sau mai multe țări terțe sau cu o organizație internațională. Pentru aderarea Croației la acordul susmenționat cu Iordania se aplică procedura simplificată. Prin urmare, ar trebui semnat un protocol, în conformitate cu procedura respectivă și cu articolul 218 alineatul (5) din Tratatul privind funcționarea Uniunii Europene. Protocolul prevede adaptările lingvistice necesare care trebuie aduse acordului ca urmare a aderării Croației. 130 || · Dispoziții în vigoare în domeniul propunerii Dispozițiile protocolului prevalează asupra dispozițiilor Acordului euro-mediteraneean privind serviciile aeriene dintre Uniunea Europeană, statele sale membre și Regatul Hașemit al Iordaniei sau vin în completarea acestora. 140 || · Coerența cu alte politici și obiective ale Uniunii Acordul cu Iordania face parte din cadrul politicii externe a Uniunii în domeniul aviației, instituit prin Comunicarea Comisiei intitulată „Developing the agenda for the Community's external aviation policy” (Dezvoltarea agendei de politică externă a Comunității în domeniul aviației) [COM(2005) 79] și revizuită recent printr-o altă Comunicare a Comisiei, intitulată „Politica externă a UE în domeniul aviației - abordarea provocărilor viitoare” [COM(2012)556] și concluziile pertinente ale Consiliului. 2) Consultarea părților interesate și evaluarea impactului || · Consultarea părților interesate 211 || Metodele de consultare, principalele sectoare vizate și profilul general al respondenților Nu se aplică. 212 || Sinteza răspunsurilor și modul în care acestea au fost luate în considerare Nu se aplică. 3) ELEMENTELE JURIDICE ALE PROPUNERII 305 || · Rezumatul măsurilor propuse Protocolul asigură efectuarea modificării necesare a Acordului euro-mediteraneean privind serviciile aeriene dintre Uniunea Europeană, statele sale membre și Regatul Hașemit al Iordaniei, ca urmare a aderării Croației la UE la 1 iulie 2013. 310 || · Temeiul juridic Articolul 100 alineatul (2) și articolul 218 alineatul (5) din Tratatul privind funcționarea Uniunii Europene, coroborate cu articolul 6 alineatul (2) din Actul de aderare. 4) Implicații bugetare 409 || Propunerea nu are implicații asupra bugetului Uniunii. 5) INFORMAȚII SUPLIMENTARE 570 || · Explicarea detaliată a propunerii Consiliul este invitat să aprobe semnarea Protocolului de modificare a Acordului euro-mediteraneean privind serviciile aeriene dintre Uniunea Europeană, statele sale membre și Regatul Hașemit al Iordaniei. Protocolul ar trebui aplicat, cu titlu provizoriu, de la data semnării sale. 2015/0002 (NLE) Propunere de DECIZIE A CONSILIULUI privind semnarea, în numele Uniunii Europene și al statelor sale membre, și aplicarea provizorie a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 100 alineatul (2) și articolul 218 alineatul (5), având în vedere Actul de aderare a Croației, în special articolul 6 alineatul (2) al doilea paragraf, având în vedere propunerea Comisiei Europene, întrucât: (1) La 14 septembrie 2012, Consiliul a autorizat Comisia să deschidă negocieri, în numele Uniunii Europene, al statelor sale membre și al Republicii Croația, în vederea încheierii unui Protocol de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană (denumit în continuare „protocolul”). (2) Negocierile s-au încheiat cu succes la 24 aprilie 2014. (3) Protocolul ar trebui semnat în numele Uniunii și al statelor sale membre, sub rezerva încheierii sale la o dată ulterioară. (4) Protocolul ar trebui aplicat cu titlu provizoriu, în așteptarea finalizării procedurilor necesare pentru încheierea sa, ADOPTĂ PREZENTA DECIZIE: Articolul 1 1. Se autorizează semnarea, în numele Uniunii și al statelor sale membre, a Protocolului de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană, sub rezerva încheierii respectivului protocol. 2. Textul protocolului este anexat prezentei decizii. Articolul 2 Secretariatul General al Consiliului stabilește instrumentul prin care se acordă persoanei sau persoanelor indicate de negociatorul protocolului puteri depline pentru semnarea protocolului, sub rezerva încheierii acestuia. Articolul 3 În conformitate cu articolul 3 alineatul (2) din protocol, acesta se aplică cu titlu provizoriu de la data semnării sale de către părți, în așteptarea intrării sale în vigoare. Articolul 4 Prezenta decizie intră în vigoare la data adoptării. Adoptată la Bruxelles, Pentru Consiliu Președintele ANEXĂ Protocol de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană la Propunere de Decizie a Consiliului privind semnarea, în numele Uniunii Europene și al statelor sale membre, și aplicarea provizorie a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană PROTOCOL de modificare a Acordului euro-mediteraneean privind serviciile aeriene dintre Uniunea Europeană și statele membre ale acesteia, pe de o parte, și Regatul Hașemit al Iordaniei, pe de altă parte, pentru a se ține seama de aderarea Republicii Croația la Uniunea Europeană REPUBLICA AUSTRIA, REGATUL BELGIEI, REPUBLICA BULGARIA, REPUBLICA CROAȚIA, REPUBLICA CIPRU, REPUBLICA CEHĂ, REGATUL DANEMARCEI, REPUBLICA ESTONIA, REPUBLICA FINLANDA, REPUBLICA FRANCEZĂ, REPUBLICA FEDERALĂ GERMANIA, REPUBLICA ELENĂ, UNGARIA, IRLANDA, REPUBLICA ITALIANĂ, REPUBLICA LETONIA, REPUBLICA LITUANIA, MARELE DUCAT AL LUXEMBURGULUI, REPUBLICA MALTA, REGATUL ȚĂRILOR DE JOS, REPUBLICA POLONĂ, REPUBLICA PORTUGHEZĂ, ROMÂNIA, REPUBLICA SLOVACĂ, REPUBLICA SLOVENIA, REGATUL SPANIEI, REGATUL SUEDIEI, REGATUL UNIT AL MARII BRITANII ȘI IRLANDEI DE NORD, părți la Tratatul privind Uniunea Europeană și la Tratatul privind funcționarea Uniunii Europene și state membre ale Uniunii Europene (denumite în continuare „statele membre”) și UNIUNEA EUROPEANĂ, pe de o parte și REGATULUI HAȘEMIT AL IORDANIEI, pe de altă parte, având în vedere aderarea Republicii Croația la Uniunea Europeană la 1 iulie 2013, CONVIN DUPĂ CUM URMEAZĂ: Articolul 1 Republica Croația este parte la Acordul euro-mediteraneean privind serviciile aeriene semnat de Uniunea Europeană și statele sale membre și Regatul Hașemit al Iordaniei la 15 decembrie 2010 (denumit în continuare „acordul”). Articolul 2 Textul în limba croată al acordului, anexat prezentului protocol, devine autentic în aceleași condiții ca celelalte versiuni lingvistice. Articolul 3 1. Prezentul protocol se aprobă de către părți conform propriilor proceduri. El intră în vigoare la data intrării în vigoare a acordului. Cu toate acestea, în cazul în care prezentul protocol va fi aprobat de părțile contractante la o dată ulterioară intrării în vigoare a acordului, el va intra în vigoare, în conformitate cu articolul 29 alineatul (1) din acord, la o lună de la data la care părțile își comunică reciproc îndeplinirea procedurilor interne de aprobare. 2. Prezentul protocol este parte integrantă a acordului și se aplică, cu titlu provizoriu, începând de la data semnării sale de către părți. Încheiat la ….., în două exemplare, la data de … , în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și arabă, fiecare text fiind în mod egal autentic. PENTRU STATELE MEMBRE PENTRU REGATUL HAȘEMIT AL IORDANIEI PENTRU UNIUNEA EUROPEANĂ